CELEX: 62018CN0764
Language: bg
Date: 2018-12-05 00:00:00
Title: Дело C-764/18: Преюдициално запитване от Tribunal Supremo (Испания), постъпило на 5 декември 2018 г. — Ayuntamiento de Pamplona/Orange España S.A.U.

25.3.2019   
            
            
               BG
            
            
               Официален вестник на Европейския съюз
            
            
               C 112/17
            
         
      Преюдициално запитване от Tribunal Supremo (Испания), постъпило на 5 декември 2018 г. — Ayuntamiento de Pamplona/Orange España S.A.U.
      (Дело C-764/18)
      (2019/C 112/21)
      Език на производството: испански
      
         Запитваща юрисдикция
      
      Tribunal Supremo
      
         Страни в главното производство
      
      
         Жалбоподател: Ayuntamiento de Pamplona
      
         Ответник: Orange España S.A.U.
      
         Преюдициални въпроси
      
      
                  1)
               
               
                  Дали Директива 2002/20/ЕO на Европейския парламент и на Съвета от 7 март 2002 година относно разрешението на електронните съобщителни мрежи и услуги („Директива за разрешение“) (1), която е тълкувана от Съда във връзка с предприятия от сектора на мобилните далекосъобщения, и по-специално предвидените в членове 12 и 13 ограничения за упражняването на правомощията за данъчно облагане на държавите членки, се прилага за предприятията, предоставящи фиксирани телефонни и интернет услуги?
               
            
                  2)
               
               
                  Ако отговорът на предходния въпрос е утвърдителен (и се установи, че посочената директива е приложима за предприятията, предоставящи фиксирани телефонни и интернет услуги), дали членове 12 и 13 от Директива 2002/20/ЕO допускат държавите членки да налагат такси, които се изчисляват единствено в зависимост от годишните брутни приходи на предприятието, собственик на изградената инфраструктура, от предоставянето на фиксирани телефонни и интернет услуги на съответната територия?
               
            
         (1)  
            ОВ L 108, 2002 г., стр. 21